Page:Ludus Coventriae (1841).djvu/270

 It is oure part thus to deny: What is ȝour cowncelle in this cas?

Cayphas. Be reson the trewth here may we try, I cannot dem hym withouth trespace; Because he seyth in every a place, That he kyng of Jewys in every degré. Therfor he is fals, knowe wel the case, Sesar is kyng and non but he.

Rewfyn. He is an eretyk and a tretour bolde, To Sesare and to oure lawe sertayn; Bothe in word, and in werke, and ȝe beholde He is worthy to dey with mekyl peyn. Leon. The cawse that we been here present, To fortefye the lawe, and, trewth to say, Jhesus ful nere oure lawys hath shent, Therfore he is worthy for to day.

Primus doctor Annas. Seres, ȝe that ben rewelerys of the lawe, On Jhesu ȝe must gyf jugement, Let hym fyrst ben hangyn and drawe, And thanne his body in fyre be brent. Secundus doctor Annas. Now xal ȝe here the intent of me, Take Jhesu that worke us alle gret schame; Put hym to deth, let hym not fle, For than the comownys thei wyl ȝow blame.

Primus doctor Cayphas. He werke with wechecrafte in eche place, And drawyth the pepyl to hese intent; Bewhare, ȝe jewgys, let hym not passe, Than be my trowthe ze xal repent. Secundus doctor Cayphas. Serys, takyth hede onto this case,